นลท.กระหน่ำซื้อหุ้นพลังงานดันราคาวิ่งยกแผง ตอบรับน้ำมัน WTI พุ่งแตะ 64.40 ดอลลาร์/บาร์เรล
นลท.กระหน่ำซื้อหุ้นพลังงานดันราคาวิ่งยกแผง ตอบรับน้ำมัน WTI พุ่งแตะ 64.40 ดอลลาร์/บาร์เรล
9 เม.ย. 2562

สืบเนื่องจากสัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นเมื่อคืนนี้ (8 เม.ย.) โดยได้แรงหนุนจากการคาดการณ์ที่ว่า สถานการณ์รุนแรงที่เกิดขึ้นในลิเบียอาจส่งผลให้ปริมาณน้ำมันในตลาดโลกอาจประสบภาวะตึงตัว ขณะที่รายงานล่าสุดระบุว่า สนามบินในกรุงทริโปลี เมืองหลวงของลิเบีย ได้รับความเสียหายจากการถูกเครื่องบินรบทิ้งระเบิดถล่ม ส่งผลให้มีผู้เสียชีวิตจำนวนมาก
สัญญาน้ำมันดิบ WTI ส่งมอบเดือนพ.ค. พุ่งขึ้น 1.32 ดอลลาร์ หรือ 2.1% ปิดที่ 64.40 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมิ.ย. เพิ่มขึ้น 76 เซนต์ หรือ 1.1% ปิดที่ 71.10 ดอลลาร์/บาร์เรล
สัญญาน้ำมันดิบ WTI ปิดพุ่งขึ้นกว่า 2% ท่ามกลางกระแสคาดการณ์ที่ว่า อุปทานน้ำมันในตลาดโลกอาจประสบภาวะตึงตัว อันเนื่องมาจากสถานการณ์รุนแรงในลิเบียซึ่งเป็นหนึ่งในสมาชิกประเทศผู้ส่งออกน้ำมัน (โอเปก) โดยล่าสุดสนามบินแห่งเดียวที่ใช้การได้ของกรุงทริโปลี ได้ถูกเครื่องบินรบทิ้งระเบิดถล่ม ขณะที่ยอดผู้เสียชีวิตล่าสุดอยู่ที่ 35 ราย และบาดเจ็บอีกจำนวนมาก 80 ราย โดยในจำนวนนี้เป็นทั้งนักรบและพลเรือน
ทั้งนี้ ปัจจัยดังกล่าวจึงส่งผลในเชิงลบต่อหุ้นในกลุ่มพลังงานที่ปรับตัวขึ้นในวันนี้ โดย ณ เวลา 14.58 น. ราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48.25 บาท บวก 0.50 บาท หรือ 1.05% สูงสุดที่ 48.25 บาท ต่ำสุดที่ 47.75 บาท ด้วยมูลค่าซื้อขาย 1.04 พันล้านบาท
ส่วนราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 70 บาท บวก 1 บาท หรือ 1.45% สูงสุดที่ 70.25 บาท ต่ำสุดที่ 69.25บาท ด้วยมูลค่าซื้อขาย 1.47 พันล้านบาท
ขณะเดียวกันราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 130.50 บาท บวก 3 บาท หรือ 2.35% สูงสุดที่ 131.50 บาท ต่ำสุดที่ 128.50 บาท ด้วยมูลค่าซื้อขาย 1.21 พันล้านบาท
ด้านราคาหุ้น บริษัท ไทยออยล์ จำกัด (มหาชน) หรือ TOP อยู่ที่ระดับ 71.50 บาท บวก 0.75 บาท หรือ 1.06% สูงสุดที่ 72.25 บาท ต่ำสุดที่ 71.25 บาท ด้วยมูลค่าซื้อขาย 927.10 ล้านบาท
พร้อมด้วยราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO อยู่ที่ระดับ 11.60 บาท บวก 0.20 บาท หรือ 1.75% สูงสุดที่ 11.80 บาท ต่ำสุดที่ 11.50 บาท ด้วยมูลค่าซื้อขาย 164.85 ล้านบาท
อีกทั้งราคาหุ้น บริษัท บางจาก คอร์ปอเรชั่น จำกัด (มหาชน) หรือ BCP อยู่ที่ระดับ 32.75 บาท บวก 0.25 บาท หรือ 0.77% สูงสุดที่ 33 บาท ต่ำสุดที่ 32.50 บาท ด้วยมูลค่าซื้อขาย 36.45 ล้านบาท